U skladu sa Zakonom o javnim nabavkama u BiH („Službeni glasnik BiH“, br. 39/149) i Pravilnikom o postupku direktnog sporazuma Instituta za historiju, a na osnovu Odluke o pokretanju postupka javne nabavke direktnim sporazumom broj: 03-01-567/17 od 25. 09. 2017. godine zaključuje se

**UGOVOR O NABAVCI OPREME**

**NARUČILAC:**

Institut za historiju

Adresa: Podgaj br. 6, 71000 Sarajevo

Zastupnik: dr. Senija Milišić, direktor

**IZVRŠILAC:**

IMTEC d.o.o. Sarajevo

Adresa: Pijačna 114, 71000 Sarajevo

Zastupnik: Jakub Čehić

**Član 1.**

Predmet ovog Ugovora je nabavka kompjuterske opreme za potrebe Instituta za historiju sa sljedećom specifikacijom opreme:

1. **Laptop** (procesor i5, 2,3 GHz, RAM 8 GB, ekran 15,6“ full HD, HDD 1TB, VGA 2 GB) 2 kom.
2. **Printer** (18 str/min, mjesečni ciklus do 5000 str, rezolucija 600X600X2 dpi, memorija >5MB) 2 kom.

**Član 2.**

Izvršilac se obavezuje da Naručiocu isporuči, instalira i stavi u funkciju predmet nabavke iz Člana 1. ovog ugovora.

**Član 3.**

Cijena predmeta nabavke ugovora je formirana u skladu sa cijenom iz predračuna, odnosno ponude br: 01626/17-2 od 27. 09. 2017. godine i ukupna vrijednost nabavke opreme prema prihvaćenom predračunu, odnosno ponudi iznosi 2.501,86 KM bez PDV-a.

U cijenu su uključeni troškovi prevoza.

**Član 4.**

Ugovorne strane su saglasne da će Naručilac isplatiti ugovorenu cijenu u roku od 15 (petnaest) dana od dana prijema uredno ispostavljene fakture. Naručilac se obvezuje ispostavljeni račun platiti na žiro-račun Izvršioca broj: 1410010000522607 koji se vodi kod BBI banke.

**Član 5.**

Izvršilac se obavezuje izvršiti predmet ugovora u roku od 15 od dana potpisivanja ugovora.

Izvršilac će predmet ugovora isporučiti na lokaciju Naručioca: Institut za historiju, ulica Podgaj broj 6, Sarajevo.

**Član 6.**

Ako Naručilac pri preuzimanju robe, a najkasnije u roku od 5 dana, ustanovi nedostatke bitne za isporučenu robu i njen kvalitet, dužan je o tome pismenim putem odmah obavijestiti Izvršioca, radi uklanjanja naznačenih nedostataka, a Izvršilac je dužan bez odgađanja zamijeniti oštećenu robu.

Ako se na robi utvrdi skriveni nedostatak, Naručiocu pripadaju ista prava kao u prvom stavu ovog člana.

**Član 7.**

Izvršilac garantuje kvalitet isporučene opreme-robe i obavezuje se da bez odlaganja, o svom trošku, otkloni svaki nedostatak i izvrši zamjenu, koji nije posljedica nepravilnog rukovanja izvršioca.

Garancijski rok za isporučenu robu iznosi 2 godine.

**Član 8.**

Sve eventualne sporove proizašle iz ovog Ugovora stranke potpisnice će nastojati riješiti mirnim putem, sporazumno, u pismenom obliku.

U slučaju da se spor ne može riješiti sporazumno nadležan je Općinski sud u Sarajevu.

**Član 9.**

Ovaj ugovor sastavljen je u tri (3) istovjetna primjerka, od kojih Naručilac zadržava dva (2) primjerka a Izvršilac 1 (jedan) primjerak.

ZA NARUČIOCA: ZA IZVRŠIOCA:

Dr. Senija Milišić, direktor Jakub Čehić

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Broj: 03-01-571/17

Datum: 28.09.2017. godine